CELEX ID: 32012R0238
Publication Date: 2012-03-19

Document Text:
KOMISJONI RAKENDUSMÄÄRUS (EL) nr 238/2012,
19. märts 2012,
millega registreeritakse kaitstud päritolunimetuste ja kaitstud geograafiliste tähiste registris nimetus [„Sel de Guérande” / „Fleur de sel de Guérande” (KGT)]
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
ning arvestades järgmist:
(1)
Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Prantsusmaa taotlus registreerida nimetus „Sel de Guérande” / „Fleur de sel de Guérande” (KGT) (2).
(2)
Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida.
(3)
Kooskõlas määruse (EÜ) nr 510/2006 artikli 13 lõike 3 teise lõiguga võib üleminekuperioodi kehtestada ettevõtetele, mis on asutatud liikmesriigis, kus geograafiline piirkond asub, tingimusel et nimetatud ettevõtted on viie aasta jooksul enne kõnealuse määruse artikli 6 lõikes 2 sätestatud teate avaldamise kuupäeva vastavaid nimetusi pidevalt kasutades kõnealuseid tooteid õiguspäraselt turustanud ning et see asjaolu märgiti ära kõnealuse määruse artikli 5 lõikes 5 sätestatud siseriikliku vastuväidete esitamise menetluse käigus.
(4)
22. veebruaril 2011 sai komisjon kirja, milles Prantsuse Vabariigi ametiasutused kinnitasid, et riigi territooriumil asutatud ettevõtted, mille loetelu on esitatud käesoleva määruse II lisas, vastavad määruse (EÜ) nr 510/2006 artikli 13 lõike 3 teise lõiguga ette nähtud tingimustele.
(5)
Kõnealustel ettevõtetel tuleks seepärast lubada jätkata nimetuse „Sel de Guérande” / „Fleur de sel de Guérande” (KGT) kasutamist viieaastase üleminekuperioodi jooksul alates käesoleva määruse jõustumise kuupäevast,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse I lisas esitatud nimetus registreeritakse.
Ettevõtted, mille loetelu on esitatud käesoleva määruse II lisas, võivad jätkata kõnealuse nimetuse kasutamist viie aasta jooksul alates käesoleva määruse jõustumise kuupäevast.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. märts 2012

EuroVoc Classification:
Level 1: 100147
100161
100159
Level 2: 100277
100283
100264
100282
100195
100196
Level 3: 13
2767
138
5283
122
2106
4590
913
2200
All Concepts: 1085
3173
3758
5573